C 259/124
601.
EL
Επίσημη Εφημερίδα της Ευρωπαϊκής Ένωσης
21.7.2023
Συμφωνία που δεν έχει αισθητές επιπτώσεις στον ανταγωνισμό Παράδειγμα 3 Σενάριο: Η Fair-Clothing.Com είναι μια πολύ επιτυχημένη μη κυβερνητική οργάνωση η οποία, με τη βοήθεια κρατικών επιδοτήσεων και μιας αποτελεσματικής εκστρατείας στα μέσα ενημέρωσης, μπόρεσε να πείσει τη μεγάλη πλειονότητα των εταιρειών που πωλούν είδη ένδυσης στην ΕΕ, συμπεριλαμβανομένων όλων των κύριων εμπορικών σημάτων και ορισμένων αλυσίδων λιανικής πώλησης ειδών ένδυσης, να αγοράζουν είδη ένδυσης μόνο από παρα­ γωγούς σε αναπτυσσόμενες χώρες που τηρούν ορισμένα επίπεδα κατώτατου μισθού.
Η εκστρατεία, η οποία υποστηρίχτηκε ευρέως και συντονίστηκε με εθνικές και ενωσιακές οργανώσεις καταναλωτών, στέφθηκε με τεράστια επιτυχία: επί του παρόντος, το 85 % του συνόλου των ειδών ένδυσης που πωλούνται στην ΕΕ πωλείται με το σήμα «Fair Clothing».
Για την απόκτηση άδειας χρήσης του σήματος, οι συμμετέχουσες εταιρείες συμφώνησαν να τηρούν τα πρότυπα κατώτατου μισθού και να μην πωλούν είδη ένδυσης που δεν συμμορφώνονται με τα πρότυπα, ανεξάρτητα από τον τόπο παραγωγής των ειδών ένδυσης.
Χάρη στην εκστρατεία, οι μισθοί των εργαζομένων στον τομέα της κλωστοϋφαντουργίας στις αναπτυσσόμενες χώρες αυξήθηκαν κατά μέσο όρο κατά 20 %.
Από έρευνες και μελέτες σχετικά με τα καταναλωτικά προϊόντα προκύπτει ότι η μέση τιμή των ειδών ένδυσης στην ΕΕ δεν έχει σημειώσει αισθητή αύξηση λόγω της καθιέρωσης του σήματος «Fair Clothing»: οι εκτιμήσεις για την επίδραση στην τιμή κυμαίνονται από – 0,5 % έως + 0,8 % και, από στατιστική άποψη, δεν διαφέρουν σημαντικά από το μηδέν.
Οι πλέον αξιόπιστες εξηγήσεις για την απουσία αύξησης των τιμών είναι, πρώτον, η σχετική αμελητέα σημασία των μισθών παραγωγής ως συνιστώσας της τελικής τιμής των ειδών ένδυσης και, δεύτερον, οι πιθανές βελτιώσεις της παραγωγικότητας της εργασίας που μπορούν να προκύψουν λόγω της αύξησης των μισθών.
Για παράδειγμα, η μισθολογική συνιστώσα της παραγωγής βαμβακερών πουκαμίσων ανέρχεται περίπου στο 30 % του τοπικού κόστους παραγωγής.
Επομένως, μπορεί να θεωρηθεί ότι η αύξηση των μισθών κατά 20 % οδήγησε σε αύξηση της τιμής του πουκαμίσου εκ του εργοστασίου στον αναπτυσσόμενο κόσμο, κατά 6 % κατ’ ανώτατο όριο.
Ανάλυση: Δεδομένου ότι τα μέρη της συμφωνίας «Fair Clothing» (ιδιοκτήτες δυτικών εμπορικών σημάτων και αλυσίδες λιανικής πώλησης ειδών ένδυσης) προσθέτουν ένα μέσο περιθώριο κέρδους 200 % – 300 % στην τιμή αγοράς, για την κάλυψη του κόστους μεταφοράς, εισαγωγής και των λοιπών δαπανών διανομής και συσκευασίας, η επίδραση στην τιμή πώλησης του πουκαμίσου από τα μέρη ανέρχεται, ήδη για τον λόγο αυτό, σε 1,5 % – 2 % κατ’ ανώτατο όριο.
Επιπλέον, υπάρχουν ενδείξεις ότι, με την παροχή πρόσβασης στους εργαζομένους σε πιο θρεπτικά τρόφιμα και σε καλύτερη υγειονομική περίθαλψη, η αύξηση των μισθών κατά 20 % έχει θετική επίδραση στην παραγωγικότητα της εργασίας στον κλωστοϋφαντουργικό τομέα στον αναπτυσσόμενο κόσμο.
Λόγω του έντονου ανταγωνισμού στον τομέα των ειδών ένδυσης, μπορεί να θεωρηθεί ότι οι εν λόγω βελτιώσεις της παρα­ γωγικότητας έχουν ως αποτέλεσμα τη μείωση των τιμών.
Βάσει των εκτιμήσεων σχετικά με την επίδραση στην τιμή, μπορεί να συναχθεί το συμπέρασμα ότι οι συμφωνίες «Fair Clothing» δεν είναι πιθανό να έχουν αισθητά αποτελέσματα για τους πελάτες των μερών των συμφωνιών και, ως εκ τούτου, δεν υπάγονται στις διατάξεις του άρθρου 101 παράγραφος 1.
602.
Συμφωνία που δεν είναι πιθανό να περιορίσει τον ανταγωνισμό βάσει του άρθρου 101 παράγραφος 1 και/ή είναι πιθανό να πληροί την προϋπόθεση του άρθρου 101 παράγραφος 3.
Παράδειγμα 4 Σενάριο: Ανταποκρινόμενοι στα πορίσματα έρευνας σχετικά με τα συνιστώμενα επίπεδα λιπαρών σε ορισμένα επεξεργασμένα τρόφιμα, η οποία διενεργήθηκε με κρατική χρηματοδότηση από ομάδα προβληματισμού σε ένα κράτος μέλος, αρκετοί σημαντικοί παραγωγοί επεξεργασμένων τροφίμων του ίδιου κράτους μέλους συμφωνούν, μέσω επίσημων διαβουλεύσεων σε επαγγελματική ένωση του κλάδου, να θεσπίσουν συνιστώμενα επίπεδα λιπαρών για τα προϊόντα.
Τα μέρη αντιπροσωπεύουν από κοινού το 70 % των πωλήσεων των προϊόντων εντός του κράτους μέλους.
Η πρωτοβουλία των μερών θα υποστηριχτεί από εθνική διαφημιστική εκστρατεία, η οποία θα χρηματοδο­ τηθεί από την ομάδα προβληματισμού και θα τονίζει τους κινδύνους της υψηλής περιεκτικότητας σε λιπαρά στα επεξεργασμένα τρόφιμα.
Ανάλυση: Παρότι τα επίπεδα λιπαρών αποτελούν συστάσεις και είναι, επομένως, προαιρετικά, ως αποτέλεσμα της ευρείας προβολής που θα προκύψει από την εθνική διαφημιστική εκστρατεία, τα συνιστώμενα επίπεδα λιπαρών είναι πιθανό να εφαρμοστούν από όλους τους παραγωγούς επεξεργασμένων τροφίμων στο κράτος μέλος.
Επομένως, είναι πιθανό να καταστούν ένα εκ των πραγμάτων μέγιστο επίπεδο λιπαρών στα επεξεργασμένα τρόφιμα.
Συνεπώς, η επιλογή των καταναλωτών σε όλες τις αγορές προϊόντων μπορεί να περιοριστεί.
Ωστόσο, τα μέρη θα μπορούν να συνεχίσουν να ανταγωνίζονται όσον αφορά διάφορα άλλα χαρακτηριστικά των προϊόντων, όπως η τιμή, το μέγεθος του προϊόντος, η ποιότητα, η γεύση, η περιεκτικότητα άλλων θρεπτικών συστατικών και άλατος, η ισορροπία των συστατικών και η επωνυμία.
Επιπλέον, ο ανταγωνισμός όσον αφορά τα επίπεδα λιπαρών στα προσφερόμενα προϊ­ όντα μπορεί να αυξηθεί εάν τα μέρη επιδιώξουν να προσφέρουν προϊόντα με τα χαμηλότερα επίπεδα λιπαρών.
Επομένως, η συμφωνία δεν είναι πιθανό να έχει αποτελέσματα που περιορίζουν τον ανταγωνισμό κατά την έννοια του άρθρου 101 παράγραφος 1.
Ωστόσο, ακόμη και αν διαπιστωθεί ότι η συμφωνία έχει σημαντικά αρνητικά αποτελέσματα στον ανταγωνισμό βάσει του άρθρου 101 παράγραφος 1 —επειδή οι καταναλωτές στερούνται την επιλογή να διαθέτουν τρόφιμα υψηλής περιεκτικότητας σε λιπαρά—, τα οφέλη για τους καταναλωτές όσον αφορά την αξία των πληροφοριών που λαμβάνουν και τις ευεργετικές επιπτώσεις στην υγεία είναι πιθανό να υπερτερούν έναντι των επιζήμιων επιπτώσεων και η συμφωνία είναι πιθανό να πληροί τις προϋποθέσεις του άρθρου 101 παράγραφος 3.